.17 HMR

.17 HMR (Hornady Magnum Rimfire) er en randtent patron for rifle. Basert på .22 WMR, men gjort om til en .17 kaliber.

 Historie 
Patronen ble utviklet i 2002 av ammunisjonsprodusenten Hornady. Den ble skapt ved å presse halsen på en .22 WMR-patron til å ta ei kule med diameter 4,5 mm (.17 tommer). Prosjektilene har ofte en vekt på rundt 17 grains, eller 1,1 gram. Grunnet den veldig lette kula kombinert med en hissig kruttladning kan patronen gi munningshastigheter på over 775 m/s.

 Ytelse 
Den lette kula gjør at patronen kan yte meget høye munningshastigheter til å være en salongpatron. Den er meget presis, og er mindre sensitiv til vind enn storebroren .22 WMR, samt .22 LR. Grunnet stor hastighet ekspanderer også kulen ekstremt i forhold til sine brødre .22 LR og .22 WMR. Vi kan si at den er en rask, presis og eksplosiv kule. 

 Bruk 
.17HMR brukes hovedsakelig i salongrifler, selv om det også finnes pistoler kamret for patronen. I Norge brukes patronen ofte til småvilt, for eksempel rype, hare og rødrev. Da den ikke er så veldig utbredt ennå er den dyrere enn andre salongpatroner, f.eks .22 LR, og prisen på ammunisjon ligger på rundt 3–5 kroner per patron.

 Se også 
 .22 WMR
 .22 Long Rifle
 .22 Short
 Liste over patrontyper

 Eksterne lenker 

 Varmint Al's testing av .17 HMR

17 WMR